ОСНОВНА ШКОЛА «ПРВА ВОЈВОЂАНСКА БРИГАДА» НОВИ САД

*У злу се не понизи*

*у добру се не узвиси*

# ПРАВИЛА ПОНАШАЊА УЧЕНИКА ШКОЛЕ

1. Пошто је основна школа обавезна за ученике, обавезујем се да САВЕСНО И ОДГОВОРНО извршавама своје дужности, своје школске и домаће задатке.
2. У Школу ћу долазити 10 минута пре почетка наставе. Тако ћу смирен и сконцентрисан отићи благовремено на час и искористити 45 минута да узмем знање по којe сам дошао.
3. Као и у свему осталом, најважније је да поштујем себе. Обавезујем се да ћу СЛУШАТИ када наставници и други ученици говоре. Они ће ми узвратити истом мером. То је минимум

уважавања које дугујемо себи и другима.

1. Дозвољено је да у великим количинама употребљавам речи МОЛИМ, ХВАЛА, ИЗВОЛИ, ИЗВИНИ. У комбинацији са ОСМЕХОМ стварам неограничене могућности за пријатељство.
2. И када сам замишљен и забринут, нећу заборавити да својим друговима и другарицама,

наставницима и другим радницима Школе одговорим на поздрав «Добар дан» и «Довиђења». Њих ће обрадовати, а мене неће оштетити.

1. На часу ћу држати ИСКЉУЧЕН мобилни телефон. Он је моја приватна ствар, а своју приватност треба задржавати за себе и њоме не угрожавати друге. МОЈЕ не може бити важније од ЊИХОВОГ.
2. Школска опрема, инвентар Школе и потрошни материјал користићу у службене сврхе. Према школи ћу имати домаћински однос јер ШКОЛА ЈЕ МОЈА ДРУГА КУЋА.
3. Сваки неспоразум ћу решавати тако што ћу пружати руку помирења. Знам да је ОСВЕТА штетна за моју безбедност и здравље. Поштујем то што смо различити.
4. Имам право на ОРИГИНАЛНОСТ, али не на рачун и штету других. Изразићу своје мишљење, у разговору, јасно и гласно, не увредљивим речима. Тако ћу увек једноставно решавати сукобе са друговима, другарицама, наставницима и осталим људима у Школи.
5. Пре него што некоме ставим примедбу, преиспитаћу своје намере и себе. И ја сигурно имам мане које не примећујем. Отклонићу прво своје мане, па онда културно критиковати друге.
6. Нећу бити понизан пред другим ученицима, наставницима и радницима Школе али нећу бити насилан и безосећајан за њихове људске потребе.
7. Бићу увек доследно обзиран, пажљив и толерантан према другом људском бићу. Својим понашањем представљам себе и своју породицу у Школи.
8. Поштоваћу друге и кад нису по мом укусу, својим понашањем, пажњом према њима, разговором, разумевањем и стрпљењем.
9. Поштоваћу све ученике и запослене у школи без обзира на разлике које се заснивају на раси, боји коже, прецима, држављанству, статус, мигранта, расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основама утврђеним законом којим се прописује забрана дискриминације.
10. Захтеваћу од свих, гласно и јасно, да не угоржавају моје здравље и достојанство, без сукоба.

Нико нема права да угрожава мене, али ни ја немам права да угрожавам друге. Ако су моја

права угрожена, потражићу заштиту од службених лица која раде у Школи. Решавање сукоба свађом и осветом је одлика примитивних особа, а ја нисам такав.

1. Ако сам ангажован од било ког радника Школе, пре тога ћу обавестити одељенског старешину или неко друго службено лице ако старешина није присутан. Међусобна обавештеност и добра комуникација су услов складних односа.
2. Нећу неоправдано изостајати са наставе нити ћу каснити на часове. Ако морам изостати благовремено ћу обавестити одељенског старешину о разлозима изостанка. Основни знак пристојности је, када некоме ко ме очекује, кажем зашто сам изостао.
3. Доћи ћу на дежурство ученика 15 минута пре почетка. Придржаваћу се правилника о понашању током дежурства.
4. Свакодневно ћу се припремати за учење и рад и Школи. То је предуслов да се на часовима осећам сигурно и опуштено.
5. Обавезујем се да ћу својим поступцима одржавати хигијену простора у коме се налазим. Боравак у чистом и уредном окружењу свакоме прија, па и мени.
6. Одећа коју носим јасно говори о мојој личности. Носићу одећу која одражава мој укус и стил и који мора бити поштован, али својим одевањем, фризуром или шминком нећу прекорачити меру укуса.
7. На свету нико није савршен. Зато нико нема права да тражи од мене да будем савршен, али то ни ја нећу захтевати од својих другова, наставника и осталих радника Школе.
8. За неодговарајуће понашање у Школи биће увек примењене одговарајуће васпитне мере према Правилнику о оцењивању владања ученика. Упознат сам са Правилником о оцењивању

владања ученик

# ИЗЈАВА

Прочитао/ла сам и разумео/ла Правила понашања ученика у ОШ „Прва војвођанска бригада“. Обавезујем се да ћу се увек придржавати ових правила у свом понашању и владању.

/ потпис ученика / / потпис родитеља /